陆游
神君歌
泰山可为砺，东海可扬尘。
惟有壮士志，死生要一伸。
我梦神君自天下，威仪奕奕难具陈。
飞龙驾车不用马，诃前殿後皆鬼神。
奇形诡状，密如鱼鳞，齾齾，争扶车轮。
黑纛白旄，其来无垠。
黄雾紫氛，合散轮囷。
考录魑魅，号呼吟呻。
约束蛟螭，夭矫服驯。
後车百两载号呼吟呻。
约束蛟螭，夭矫服驯。
後车百两载美人，巾袡鲜丽工笑颦。
金尊翠杓溢芳醇，琵琶箜篌饰怪珍。
世间局促常悲辛，神君欢乐千万春。
呜呼，生不封侯死庙食，丈人岂得抱志长默默！